apstiprinĀts
 Daugavpils valstspilsētas pašvaldības izpilddirektores vietnieks

# \_\_\_\_\_\_\_\_\_\_\_\_\_\_\_\_\_K.Rasis

Daugavpilī, 2025.gada \_\_.maijā

**zemsliekšņa iepirkumA - CENU APTAUJAS**

**„Motorlaivas piegāde projekta „Mazaizsargāto bērnu sociālā iekļaušana ar airēšanas un drošas uzvedības uz ūdens aktivitātēm” Rowing4confidence/ Nr. LL-00032 aktivitāšu nodrošināšanai”, identifikācijas Nr. DPCP 2025/42**

 REZULTĀTU APKOPOJUMS

|  |  |
| --- | --- |
| 1. Iepirkuma procedūras veids
 | Pasūtītājs nepiemēro Publisko iepirkumu likumā noteiktās iepirkuma procedūras, jo paredzamā kopējā līgumcena ir 5767,53 EUR bez pievienotās vērtības nodokļa (turpmāk – PVN). Kārtību, kādā veicami normatīvajos aktos iepirkumu jomā nereglamentētie iepirkumi, kuru paredzamā līgumcena piegāžu, pakalpojumu, būvdarbu līgumiem ir mazākā par normatīvajos aktos iepirkumu jomā noteiktajām līgumcenu robežām, nosaka Daugavpils valstspilsētas pašvaldības noteikumi par iepirkumu veikšanas organizēšanu, kas apstiprināti ar Daugavpils valstspilsētas pašvaldības izpilddirektora p.i. 2023.gada 17.aprīļa rīkojumu Nr.98e (turpmāk – Noteikumi). |
| 1. Datums, kad publicēts uzaicinājums
 | Uzaicinājums publicēts Daugavpils valstspilsētas pašvaldības tīmekļvietnē www.daugavpils.lv 09.04.2025., <https://www.daugavpils.lv/pasvaldiba/normativajos-aktos-nereglamentetie-iepirkumi?purchase=8721>  |
| 1. Pasūtītāja nosaukums
 | Daugavpils valstspilsētas pašvaldība, reģ. Nr. 90000077325, Krišjāņa Valdemāra iela 1, Daugavpils, LV-5401. |
| 1. Zemsliekšņa iepirkuma mērķis
 | Motorlaivas piegāde projekta „Mazaizsargāto bērnu sociālā iekļaušana ar airēšanas un drošas uzvedības uz ūdens aktivitātēm” Rowing4confidence/ Nr. LL-00032 aktivitāšu nodrošināšanai. |
| 1. Piedāvājuma izvēles kritērijs:
 | Piedāvājums ar viszemāko cenu, kas pilnībā atbilst prasībām. |
| 1. Piedāvājumu iesniegšanas vieta un termiņš
 | Līdz 2025.gada 14.aprīļa plkst.16:00 rakstiski slēgtā aploksnē Daugavpils pašvaldības centrālās pārvaldes Attīstības departamentā, Krišjāņa Valdemāra ielā 13, 2.stāvā, 202.kab., Daugavpilī, LV-5401, vai parakstīts ar drošu elektronisko parakstu uz e-pastu ilga.leikuma@daugavpils.lv.  |
| 1. Prasības pretendentam un pretendenta piedāvājumam
 | 1. Pretendents iesniedz tehnisko-finanšu piedāvājumu atbilstoši piedāvājuma iesniegšanas formai (2.pielikums).2. Pretendentam izvirzītās kvalifikācijas prasības dalībai cenu aptaujā:2.1. pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus) (informācija par Latvijā reģistrēta, licencēta vai sertificēta pretendenta reģistrācijas faktu, tiks iegūta publiskās datubāzēs: www.ur.gov.lv u.c);2.2. pretendentam nav pasludināts maksātnespējas process vai uzsākta tā likvidācija (šo informāciju pasūtītājs iegūst publiskajās datu bāzes). |
| 1. Iesniegtie piedāvājumi- pretendenta nosaukums, piedāvātā cena un citas ziņas, kas raksturo piedāvājumu
 | 1. SIA „Zīmes”, reģ.Nr. 40103821667, „Alpi”, Salaspils novads, LV-2169.Piedāvājums iesūtīts elektroniski no e-pasta ilze.serzane@inbox.lv 11.04.2025. plkst. 12:15.Piedāvātā līgumcena: 5696,53 EUR bez PVN.2. SIA „Dole Marine”, reģ.Nr. 40003973540, „Malkas laukums”, Salaspils pag., Salaspils nov., LV-2121.Piedāvājums iesūtīts elektroniski no e-pasta valts@boats.lv 14.04.2025. plkst. 09:19.Piedāvātā līgumcena: 5520,00 EUR bez PVN.*Cenu aptaujas DPCP 2025/42 8.punkts paredz, ka piedāvājuma izvēles kritērijs ir piedāvājums ar viszemāko cenu, kas pilnībā atbilst prasībām. Saskaņā ar cenu aptaujas DPCP 2025/42 10.1.punktu pretendents iesniedz tehnisko-finanšu piedāvājumu atbilstoši piedāvājuma iesniegšanas formai (2.pielikums). Savukārt cenu aptaujas DPCP 2025/42 2.pielikums jeb tehniskā-finanšu piedāvājuma veidne paredz, ka pretendentam piedāvājumam jāpievieno laivas un dzinēja ražotāja datu lapa, krāsains attēls vismaz no diviem skatu punktiem vai norāde uz ražotāja vai izplatītāja mājaslapu, kur var gūt pārliecību par piedāvātās preces aprakstu (raksturojumu).**Izskatot SIA “Dole Marine” piedāvājumu konstatēts, ka:**1. nav atrodama informācija par laivas un dzinēja ražotāja datu lapu, krāsainu attēlu vismaz no diviem skatu punktiem vai norādi uz ražotāja vai izplatītāja mājaslapu, kur var gūt pārliecību par piedāvātās preces aprakstu (raksturojumu);**2. nav sniegta informācija par motorlaivas un tās aprīkojuma ražošanas gadu;**3. nav atrodama informācija par dzinēja taktu skaitu;**4. nav norādīta informācija par konsoles un kapteiņa krēsla izvietojumu;**5. nav norādīta informācija par mantu kastes izvietojumu.**SIA “Dole Marine” skaidrojumu par konstatēto nesniedza.**Vērtējot SIA “Dole Marine” piedāvājuma atbilstību cenu aptaujas DPCP 2025/42 nosacījumiem pēc SIA “Dole Marine” piedāvājumā iekļautās informācijas nav iespējams gūt pārliecību par SIA “Dole Marine” piedāvājuma atbilstību cenu aptaujas DPCP 2025/42 (t.sk. tehniskās specifikācijas) prasībām.**Kā norādījis Senāts 2012.gada 17.augusta lēmuma par pagaidu aizsardzību lietā Nr.SKA-850/2012 (A420456612) 7.punktā, Nolikums ir tiesību akts, uz kuru tiek balstīta turpmākā iepirkuma procedūra un kurš līdztekus normatīvajam regulējumam (un vienlaikus tam atbilstoši) reglamentē iepirkuma procedūras norisi. Tajā ietvertie noteikumi, tostarp kritēriji, kurus pasūtītājs vērtē, piešķirot līguma slēgšanas tiesības, ir saistoši līdz pat brīdim, kad tiek izpildīts vai ir kļuvis neapstrīdams lēmums par līguma slēgšanas tiesību piešķiršanu. Nolikums pēc savas tiesiskās dabas galīgi nenoregulē tiesiskās attiecības iepirkumu procesā un nav uzskatāms par administratīvo aktu, bet par tā pieņemšanas un līguma noslēgšanas vispārīgiem „spēles noteikumiem”.**2021.gada 18.jūnija spriedumā lietā SKA-176/2021 Senāts ir atzinis, ka tieši pretendentam jau sākotnēji jāizrāda pietiekama rūpība un piedāvājums jāsagatavo atbilstoši nolikuma prasībām. Pretendents nevar paļauties, ka informācijas precizēšanas aizsegā tas varēs grozīt piedāvājumā norādīto informāciju pēc būtības.**Ņemot vērā, ka nevar gūt pārliecību par SIA „Dole Marine”, reģ.Nr. 40003973540, piedāvājuma atbilstību cenu aptaujas DPCP 2025/42 prasībām, piedāvājums ir noraidāms un nav tālāk izskatāms.**SIA „Zīmes”, reģ.Nr. 40103821667, piedāvājums atbilst cenu aptaujas DPCP 2025/42 nosacījumiem.**Piedāvājumu ar viszemāko cenu, kas atbilst cenu aptaujas prasībām, piedāvā SIA „Zīmes”, reģ.Nr. 40103821667.* |
| 9. Informācija par pieņemto lēmumu  | Cenu aptaujā „Motorlaivas piegāde projekta „Mazaizsargāto bērnu sociālā iekļaušana ar airēšanas un drošas uzvedības uz ūdens aktivitātēm” Rowing4confidence/ Nr. LL-00032 aktivitāšu nodrošināšanai”, identifikācijas Nr. DPCP 2025/42, līguma slēgšanas tiesības piešķirtas:*SIA „Zīmes”, reģ.Nr. 40103821667, „Alpi”, Salaspils novads, LV-2169.**Līgumcena: 5696,53 EUR bez PVN, PVN 1196,257, kopā ar PVN 6892,80.* |

2025.gada 10.maijā:

Daugavpils pašvaldības centrālās pārvaldes Attīstības departamenta vadītāja D.Krīviņa

Daugavpils pašvaldības centrālās pārvaldes Attīstības departamenta vadītājas vietniece S.Krapivina

Daugavpils pašvaldības centrālās pārvaldes

Attīstības departamenta Projektu nodaļas vadītāja D.Briška-Nikolajeva

Daugavpils pašvaldības centrālās pārvaldes Attīstības departamenta juriste I.Leikuma-Bārtule